ΑΠΌΦΑΣΗ 2009/956/ΚΕΠΠΑ ΤΟΥ ΣΥΜΒΟΥΛΊΟΥ της 15ης Δεκεμβρίου 2009 για την τροποποίηση της κοινής δράσης 2009/131/ΚΕΠΠΑ που παρατείνει τη θητεία του ειδικού εντεταλμένου της Ευρωπαϊκής Ένωσης για την κρίση στη Γεωργία ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη Συνθήκη για την Ευρωπαϊκή Ένωση, και ιδίως τα άρθρα 28, 31, παράγραφος 2, και 33, Εκτιμώντας τα εξής: (1) Στις 25 Σεπτεμβρίου 2008, το Συμβούλιο εξέδωσε την κοινή δράση 2008/760/ΚΕΠΠΑ (1) για τον διορισμό του κ. Pierre MOREL ως ειδικού εντεταλμένου της Ευρωπαϊκής Ένωσης (ΕΕΕΕ) για την κρίση στη Γεωργία μέχρι τις 28 Φεβρουαρίου 2009. (2) Στις 16 Φεβρουαρίου 2009, το Συμβούλιο εξέδωσε την κοινή δράση 2009/131/ΚΕΠΠΑ (2) για την παράταση της θητείας του ΕΕΕΕ μέχρι τις 31 Αυγούστου 2009, και στις 27 Ιουλίου 2009, το Συμβούλιο εξέδωσε την κοινή δράση 2009/571/ΚΕΠΠΑ (3), για περαιτέρω παράταση της θητείας του ΕΕΕΕ μέχρι τις 28 Φεβρουαρίου 2010. (3) Θα πρέπει να προβλεφθεί ένα νέο ποσό δημοσιονομικής αναφοράς για την κάλυψη των δαπανών της θητείας του ΕΕΕΕ μέχρι τις 28 Φεβρουαρίου 2010. (4) Ο ΕΕΕΕ θα εκτελέσει την εντολή του στο πλαίσιο συνθηκών που ενδέχεται να επιδεινωθούν και να θίξουν τους στόχους της κοινής εξωτερικής πολιτικής και πολιτικής ασφάλειας που ορίζονται στο άρθρο 11 της Συνθήκης, ΕΚΔΙΔΕΙ ΤΗΝ ΠΑΡΟΥΣΑΑΠΟΦΑΣΗ: Άρθρο 1 Η κοινή δράση 2009/131/ΚΕΠΠΑ τροποποιείται ως εξής: Στο άρθρο 5, η παράγραφος 1 αντικαθίσταται από το ακόλουθο κείμενο: «1. Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την εντολή του ΕΕΕΕ κατά την περίοδο από 1ης Μαρτίου 2009 έως τις 28 Φεβρουαρίου 2010 ανέρχεται σε 517 000 EUR.». Άρθρο 2 Η παρούσα απόφαση αρχίζει να ισχύει από την ημερομηνία της εκδόσεώς της. Άρθρο 3 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, 15 Δεκεμβρίου 2009.

[Source: multi_eurlex | Tokens: 1678]